CELEX: 32006R1790
Language: lt
Date: 2006-12-05 00:00:00
Title: 2006 m. gruodžio 5 d. Komisijos reglamentas (EB) Nr. 1790/2006, patvirtinantis operacijas, kuriomis Turkijoje nustatoma šviežių vaisių ir daržovių atitiktis Bendrijos prekybos standartams prieš jų importą į Bendriją

6.12.2006   
            
            
               LT
            
            
               Europos Sąjungos oficialusis leidinys
            
            
               L 339/8
            
         
      KOMISIJOS REGLAMENTAS (EB) Nr. 1790/2006
   2006 m. gruodžio 5 d.
   patvirtinantis operacijas, kuriomis Turkijoje nustatoma šviežių vaisių ir daržovių atitiktis Bendrijos prekybos standartams prieš jų importą į Bendriją
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1996 m. spalio 28 d. Tarybos reglamentą (EB) Nr. 2200/96 dėl vaisių ir daržovių rinkos bendro organizavimo (1), ypač jo 10 straipsnį,
   kadangi:
   
               (1)
            
            
               2001 m. birželio 12 d. Komisijos reglamento (EB) Nr. 1148/2001 dėl šviežių vaisių ir daržovių atitikties prekybos standartams patikrinimų (2), 7 straipsnyje nustatytos tam tikrų trečiųjų šalių atliekamų tikrinimo operacijų, kurias tos šalys yra prašomos atlikti prieš importą į Bendriją, patvirtinimo sąlygos.
            
         
               (2)
            
            
               Turkijos institucijos Komisijai nusiuntė prašymą patvirtinti Generalinio prekybos su užsieniu standartizacijos direktorato vardu atliekamas tikrinimo operacijas. Šiame prašyme pažymima, kad pirmiau minėtos tikrinimo įstaigos turi patikrinimams atlikti reikalingus darbuotojus, įrangą ir patalpas, kad jos taiko Reglamento (EB) Nr. 1148/2001 9 straipsnyje nurodytiesiems lygiaverčius metodus ir kad iš Turkijos į Bendriją eksportuojami švieži vaisiai ir daržovės atitinka Bendrijos prekybos reikalavimus.
            
         
               (3)
            
            
               Valstybių narių Komisijai perduota informacija rodo, kad 2001–2005 m. iš Turkijos importuojami švieži vaisiai ir daržovės labai retai neatitikdavo prekybos reikalavimų.
            
         
               (4)
            
            
               Dėl to atitikties patikrinimai, kuriuos atlieka Turkija, turėtų būti patvirtinami nuo Reglamento (EB) Nr. 1148/2001 7 straipsnio 8 dalyje numatytos administracinio bendradarbiavimo procedūros įgyvendinimo dienos.
            
         
               (5)
            
            
               Šiuo reglamentu numatytos priemonės atitinka Šviežių vaisių ir daržovių vadybos komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Turkijos atliekamos šviežiems vaisiams ir daržovėms taikomų prekybos standartų prieš jų importą į Bendriją atitikties tikrinimo operacijos patvirtinamos pagal Reglamento (EB) Nr. 1148/2001 7 straipsnį.
   2 straipsnis
   Išsami informacija apie Reglamento (EB) Nr. 1148/2001 7 straipsnio 2 dalies antroje pastraipoje nurodytą viešąją valdžios instituciją ir tikrinimo įstaigą Turkijoje pateikiama šio reglamento I priede.
   3 straipsnis
   Reglamento (EB) Nr. 1148/2001 7 straipsnio 3 dalies antroje pastraipoje nurodyti sertifikatai, kurie išduodami atlikus šio reglamento 1 straipsnyje nurodytus patikrinimus, turi būti rengiami naudojant formas, kurių pavyzdys pateikiamas šio reglamento II priede.
   4 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   Jis taikomas nuo Reglamento (EB) Nr. 1148/2001 7 straipsnio 8 dalyje nurodyto pranešimo apie Bendrijos ir Turkijos administracinio bendradarbiavimo pradžią paskelbimo Europos Sąjungos oficialiojo leidinio C serijoje dienos.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2006 m. gruodžio 5 d.
      
         
            Komisijos vardu
         
         Mariann FISCHER BOEL
         
         
            Komisijos narė
         
      
   
   
      (1)  OL L 297, 1996 11 21, p. 1. Reglamentas su paskutiniais pakeitimais, padarytais Komisijos reglamentu (EB) Nr. 47/2003 (OL L 7, 2003 1 11, p. 64).
   
      (2)  OL L 156, 2001 6 13, p. 9. Reglamentas su paskutiniais pakeitimais, padarytais Reglamentu (EB) Nr. 408/2003 (OL L 62, 2003 3 6, p. 8).
   
      I PRIEDAS
      Reglamento (EB) Nr. 1148/2001 7 straipsnio 2 dalyje nurodyta viešoji valdžios institucija:
      Generalinis prekybos su užsieniu standartizacijos direktoratas
      
                  Generalinis direktorius: Mr. Yavuz MOLLASALİHOĞLU
               
            
                  Žemės ūkio skyriaus vedėjas: Mrs. Çiğdem KILIÇKAYA
               
            
                  Adresas: İnönü Bulv. No: 36 Oda no: 2118 06510 Emek/Ankara
               
            
                  Telefonas: (90-312) 212 58 99
               
            
                  Faksas: (90-312) 212 68 64, (90-312) 205 09 18
               
            
                  E. paštas: kilickayac@dtm.gov.tr
               
            Reglamento (EB) Nr. 1148/2001 7 straipsnio 2 dalyje nurodyta tikrinimo įstaiga:
      Vakarų Anatolijos regioninis direktoratas
      
                  Regiono direktorius: Mr. Muzaffer ERTÜRK
               
            
                  Adresas: Gazi Bulv. No: 126 Kat:1 35230 Basmane/İzmir
               
            
                  Telefonas: (90-232) 483 40 26
               
            
                  Faksas: (90-232) 48 37 72
               
            
                  E. paštas: izmirbolge@dtm.gov.tr
               
            Pietų Anatolijos regioninis direktoratas
      
                  Regiono direktorius: Mr. Şükrü ÇALIŞKAN
               
            
                  Adresas: Çakmak Cad. Buğdaycı Apt. No:27 Kat:6/32 Mersin
               
            
                  Telefonas: (90-324) 237 97 18
               
            
                  Faksas: (90-324) 237 19 59
               
            
                  E. paštas: mersinbolge@dtm.gov.tr
               
            Pietryčių Anatolijos regioninis direktoratas
      
                  Regiono direktorius: Mr. M. Zihni DOĞAN
               
            
                  Adresas: Yeni Valilik Binası Kat:5 No:555 27330 Gaziantep
               
            
                  Telefonas: (90-342) 230 78 52
               
            
                  Faksas: (90-342) 221 21 44
               
            
                  E. paštas: gaziantepbolge@dtm.gov.tr
               
            Marmario regioninis direktoratas
      
                  Regiono direktorius: Mr. Çağatay ÖZTÜRK
               
            
                  Adresas: Dış Ticaret Kompleksi D Blok K-1-2 Çobançeşme Mevkii Sanayi Cad
               
            
                  Yenibosna – Bahçelievler/İstanbul
               
            
                  Telefonas: (90-212) 454 08 20
               
            
                  Faksas: (90-212) 454 08 22
               
            
                  E. paštas: istanbulbolge@dtm.gov.tr
               
            Juodosios jūros rytų rajono regioninis direktoratas
      
                  Regiono direktorius: Mr. Ö. Naci GENÇTÜRK
               
            
                  Adresas: Hükümet Konağı Üst Zemin Kat 61040 Trabzon
               
            
                  Telefonas: (90-462) 230 19 82
               
            
                  Faksas: (90-462) 229 73 09
               
            
                  E. paštas: izmirbolge@dtm.gov.tr
               
            Centrinės Anatolijos regioninis direktoratas
      
                  Regiono direktorius: Mr. Caner SOLMAZ
               
            
                  Adresas: Mithatpaşa Cad. No: 18/4 Kızılay/Ankara
               
            
                  Telefonas: (90-312) 430 61 08
               
            
                  Faksas: (90-312) 430 61 09
               
            
                  E. paštas: ankarabolge@dtm.gov.tr
               
            
   
      II PRIEDAS
      Reglamento (EB) Nr. 1148/2001 7 straipsnio 3 dalyje nurodyta sertifikato standartinė forma